Σχολικό έτος 2015-2016

Τάξεις

Γ1: Μίσκου Ελένη

Γ2: Γεωργίου Ελένη

Θέμα: «Αναγνωρίζοντας την ταυτότητά μου.»

Πρόγραμμα του 3ου Δημοτικού Σχολείου Αριδαίας της Γ΄ Τάξης

 Οι μαθητές του Γ1 και Γ2 πραγματοποίησαν το πρόγραμμα «Αναγνωρίζοντας την ταυτότητά μου» κατά τη διάρκεια του σχολικού έτους 2015-2016.

Η εφαρμογή του προγράμματος έγινε διαθεματικά, όποτε δινόταν η ευκαιρία μέσα από τους στόχους και τις δραστηριότητες.

Βασικός στόχος του προγράμματος ήταν η καλλιέργεια τις αυτοεκτίμησης των παιδιών, ώστε να γίνουν άτομα αυτονομημένα, ανεξάρτητα, υπεύθυνα με αυτοπεποίθηση, ώστε να μπορούν να ανταπεξέλθουν στις καθημερινές προκλητικές καταστάσεις.

Στο πρόγραμμα συμμετείχαν όλοι οι μαθητές των δύο τμημάτων μαζί με τις δασκάλες: Γεωργίου Ελένη και Μίσκου Ελένη.

Το πρόγραμμα κινείται με βάση τους άξονες:

Α. Ταυτότητα-Αυτοεκτίμηση. Πόσο καλά γνωρίζω τον εαυτό μου. Μαθαίνω να είμαι καλός ακροατής. Γνωρίζω τι πιστεύουν οι άλλοι για εμένα. Ενισχύω την αυτοπεποίθησή μου.

Β. Γνωρίζω τα ατομικά μου δικαιώματα . Γίνομαι αποφασιστικός.

Γ. Συναισθήματα. Αναγνωρίζω και εκφράζω τα συναισθήματά μου.

Δ. Διακρίνω και διαχωρίζω θετικές και αρνητικές επιρροές. Αντιμετωπίζω με αποφασιστικότητα τις αρνητικές επιρροές.

Ε. Λήψη αποφάσεων. Αξιολογώ καθημερινές προβληματικές καταστάσεις.

Η πραγματοποίηση του προγράμματος έγινε σε συνεργασία με τον σχολικό σύμβουλο. Κατά τη διάρκεια του προγράμματος πραγματοποιήθηκαν δραστηριότητες όπως:

Ενημέρωση, συζήτηση, ασκήσεις γνωριμίας.

Ο καθρέπτης. Αναγνωρίζω τις δυνατότητες μου, γνωρίζω τον εαυτό μου, εντοπίζω τις αδυναμίες μου, βάζω στόχους βελτίωσης του εαυτού μου.

 Συμπλήρωση, ερωτηματολογίων. Οι μαθητές ήρθαν σε επαφή με τα συναισθήματά τους, ενίσχυσαν την αυτοεκτίμησή τους, ανέπτυξαν την συνεργασία, ένιωσαν την εμπιστοσύνη και την αποδοχή από τους συμμαθητές τους.

.Ήταν μια βιωματική εμπειρία για όλους τους μαθητές.